Петимата тибетци. Пет динамични упражнения за здраве, енергия и сила, Кристофър Килам
Петимата тибетци. Пет динамични упражнения за здраве, енергия и сила, Кристофър Килам
-------------------------------------------------------------------------------------


Пет динамични упражнения за здраве, енергия и сила от йогийска система, произлязла от Хималаите. Известни са и с името „***петте ритуала на младостта и жизнеността***“, те са пренесени на Запад в началото на ХХ век от британски запасен офицер, който ги усвоил в будистки манастир в Тибет.





От 1978 г. насам Кристофър Килам е научил хиляди хора, решили да водят по-здравословен живот. „Петимата тибетци“ не изискват много време и усилия, но неимоверно увеличават физическата сила, придават гъвкавост и проясняват ума. Дори новаците в йога ще изпитат благоприятния ефект от освобождаването на вътрешната енергия, протичаща през тялото и мозъка. Редовното изпълнение освобождава мускулите от напрежение, премахва нервния стрес, подобрява дишането и храносмилането, укрепва сърдечносъдовата система, води до пълна релаксация и осигурява добро здраве и разположение на духа. Упражненията са мощно средство за изостряне на сетивните възприятия, те активизират жизнената енергия, помагат ни да я контролираме и насочваме, за да се променим.

Предишни издания: 1997, 2006
### Кристофър Килам




Кристофър Килам преподава йога, медитация и природосъобразно лечение повече от двадесет години. Изнася лекции и води предавания по радиото и телевизията в Съединените щати. Той е автор на многобройни статии, публикувани в различни списания, както и на няколко книги, сред които „В търсене на новата епоха“, „Погрижете се за здравето си“, „Вътрешната сила“ и „Хляб и зрелища:Библия на пълноценното хранене“.



